|  |  |
| --- | --- |
|  | ЗАЦВЕРДЖАНАРашэнне Вілейскага раённага выканаўчага камітэта ад 22.09.2017 №1055(у рэдакцыі рашэнняВілейскага раённагавыканаўчага камітэта28.02.2023 № 338 ) |

СТАТУТ

Дзяржаўнай установы адукацыі

«Даўгінаўская сярэдняя школа

імя У.І.Слабодчыкава»

(новая рэдакцыя)

УСТАВ

Государственного учреждения образования

«Долгиновская средняя школа

имени В.И.Слободчикова»

(новая редакция)

аг.Даўгінава

2023

ГЛАВА 1

АГУЛЬНЫЯ ПАЛАЖЭННІ

 Сапраўдны Статут з’яўляецца новай рэдакцыяй Статута дзяржаўнай установы адукацыі «Даўгінаўская сярэдняя школа», зацверджанага рашэннем Вілейскага раённага выканаўчага камітэта ад 22.09.2017
№ 1055.

Даўгінаўская сярэдняя школа была заснавана ў 1862 годзе
як народнае вучылішча, далей ператворана ў чатырохкласную царкоўна-прыходскую школу, у 1939 годзе – у сямігодку, у 1951 годзе –
у сярэднюю школу, у 2005 годзе – у дзяржаўную ўстанову адукацыі «Даўгінаўская агульнаадукацыйная сярэдняя школа», у 2011 годзе –
у дзяржаўную ўстанову адукацыі «Даўгінаўская сярэдняя школа»
і зарэгістравана ў Адзіным дзяржаўным рэгістры юрыдычных асоб
і індывідуальных прадпрымальнікаў за № 690374055.

1. Поўная назва ўстановы:

на беларускай мове: Дзяржаўная ўстанова адукацыі «Даўгінаўская сярэдняя школа імя У.І.Слабодчыкава»;

на рускай мове: Государственное учреждение образования «Долгиновская средняя школа имени В.И.Слободчикова».

Скарочаная назва ўстановы:

на беларускай мове: Даўгінаўская сярэдняя школа імя У.І.Слабодчыкава;

на рускай мове: Долгиновская средняя школа имени В.И.Слободчикова.

1. Тып установы: установа агульнай сярэдняй адукацыі.
2. Від установы: сярэдняя школа.
3. Установа з’яўляецца юрыдычнай асобай, за якой на праве аператыўнага кіравання замацавана маёмасць, якая знаходзіцца ва ўласнасці Вілейскага раёна, нясе самастойную адказнасць па сваіх абавязках, можа ад свайго імя набываць і ажыццяўляць маёмасныя і асабовыя немаёмасныя правы, выконваць абавязкі, быць ісцом і адказчыкам у судзе.
4. Заснавальнікам установы з’яўляецца Вілейскі раённы выканаўчы камітэт (далей – заснавальнік).
5. Органам дзяржаўнага кіравання, упаўнаважаным кіраваць маёмасцю ўстановы, з’яўляецца ўпраўленне па адукацыі, спорце
і турызме Вілейскага раённага выканаўчага камітэта.
6. Установа мае самастойны баланс, разліковы і іншыя рахункі ў банку, якія адкрываюцца ва ўстаноўленым заканадаўствам парадку, пячатку, штамп, бланкі дакументаў з выявай Дзяржаўнага герба Рэспублікі Беларусь.
7. Установа ажыццяўляе сваю дзейнасць у адпаведнасці з Кодэксам Рэспублікі Беларусь аб адукацыі, палажэннем аб адпаведным тыпе і (або) відзе ўстановы, іншымі актамі заканадаўства, сапраўдным Статутам.
8. Адукацыйная дзейнасць установы заснавана на прынцапах дзяржаўнай палітыкі ў галіне адукацыі.
9. Месца знаходжання ўстановы адукацыі: Рэспубліка Беларусь, Мінская вобласць, Вілейскі раён, 222424, аг. Даўгінава, вул. Мінская, 18.

ГЛАВА 2

ПРАДМЕТ, МЭТЫ І ЗАДАЧЫ ДЗЕЙНАСЦІ ЎСТАНОВЫ

1. Прадметам дзейнасці ўстановы з’яўляецца рэалізацыя адукацыйных праграм пачатковай адукацыі, базавай адукацыі, сярэдняй адукацыі і  забеспячэнне вывучэння асобных вучэбных прадметаў, модуляў на павышаным узроўні пры рэалізацыі адукацыйнай праграмы базавай адукацыі, вывучэння асобных вучэбных прадметаў, модуляў на павышаным узроўні ў рамках арганізацыі профільнага навучання пры рэалізацыі адукацыйнай праграмы сярэдняй адукацыі.

Установа таксама рэалізуе адукацыйную праграму спецыяльнай адукацыі, адукацыйную праграму дадатковай адукацыі дзяцей і моладзі, адукацыйную праграму прафесійнай падрыхтоўкі рабочых (служачых).

14. Мэта дзейнасці ўстановы – ажыццяўленне адукацыйнай дзейнасці ў ходзе рэалізацыі адукацыйных праграм, фарміраванне грамадзянскасці і патрыятызму, інтэлектуальнае, духоўна-маральнае, творчае, фізічнае і прафесійнае развіццё вучня, а таксама прадметных ведаў, уменняў, навыкаў і кампетэнцый.

15. Асноўныя задачы дзейнасці ўстановы – стварэнне ўмоў для:

15.1. фарміравання грамадзянскай ідэнтычнасці вучняў, маральных нормаў, кампетэнцый, неабходных для набыцця сацыяльнага вопыту;

15.2. забеспячэння рознабаковага развіцця вучняў у адпаведнасці
з іх узроставымі і індывідуальнымі магчымасцямі, здольнасцямі
і запатрабаваннямі, далучэння іх да розных відаў сацыяльна значнай дзейнасці;

15.3. авалодання вучнямі асновамі навук, дзяржаўнымі мовамі Рэспублікі Беларусь, навыкамі самастойнай вучэбнай дзейнасці, неабходнымі для падрыхтоўкі да жыцця ў грамадстве, самастойнага жыццёвага выбару, працягу адукацыі і пачатку працоўнай дзейнасці;

15.4. бяспечнай арганізацыі адукацыйнага працэсу, захавання фізічнага і псіхічнага здароўя вучняў, фарміравання навыкаў здаровага ладу жыцця;

15.5. фарміравання ў вучняў маральных перакананняў, культуры паводзін і зносін, эстэтычнага густу, бяспечнага і здаровага ладу жыцця, культуры сямейных адносін;

15.6. фарміравання кампетэнцый, накіраваных на падрыхтоўку
да прадаўжэння адукацыі і неабходных для ажыццяўлення прафесійнай дзейнасці;

15.7. сацыялізацыі, самаразвіцця і самарэалізацыі асобы навучэнцаў.

ГЛАВА 3

ПАРАДАК АРГАНІЗАЦЫІ АДУКАЦЫЙНАГА ПРАЦЭСУ

1. Форма атрымання адукацыі – дзённая.
2. Адукацыйны працэс ва ўстанове ажыццяўляецца на беларускай і рускай мовах, вядзенне справаводства – на беларускай
і рускай мовах, абавязковай для вывучэння замежнай мовай з’яўляецца англійская.
3. Адукацыйны працэс арганізуецца ў рэжыме шасцідзённага тыдня, які ўключае ў сябе пяцідзённы вучэбны тыдзень і шосты школьны дзень. У рэжыме шасцідзённага тыдня могуць праводзіцца факультатыўныя заняткі для вучняў V-XI класаў, рэалізоўвацца адукацыйныя праграмы прафесійнай падрыхтоўкі рабочых (служачых). У шосты школьны дзень праводзяцца мерапрыемствы па рэалізацыі асноўных накірункаў выхавання, у тым ліку спартыўна-масавыя, турыстычныя мерапрыемствы, экскурсіі. Выхаваўчая работа ў пазаўрочны час з вучнямі ажыццяўляецца педагагічнымі работнікамі,
у тым ліку класнымі кіраўнікамі.
4. Адукацыйны працэс ажыццяўляецца ў класах, у тым ліку класах інтэграванага навучання і выхавання, у групах (пры дзяленні класа на групы) або індывідуальна.
5. Для вучняў, якія па медыцынскіх паказчыках часова або пастаянна не могуць наведваць установу, ствараюцца ўмовы для засваення зместу адукацыйных праграм агульнай сярэдняй адукацыі дома, таксама адукацыйны працэс можа быць арганізаваны
ў арганізацыях аховы здароўя.
6. Ва ўстанове адукацыйны працэс можа арганізоўвацца індывідуальна ў выпадках, калі гэта прадугледжана вучэбна-праграмнай дакументацыяй адукацыйнай праграмы пачатковай адукацыі, адукацыйнай праграмы базавай і сярэдняй адукацыі, а таксама
на падставе рашэння кіраўніка ўстановы і ў адпаведнасці з індывідуальным вучэбным планам.
7. На ІІІ ступені агульнай сярэдняй адукацыі пры вывучэнні ўсіх вучэбных прадметаў на базавым узроўні арганізуецца адукацыйны працэс па праграме прафесійнай падрыхтоўкі рабочых (служачых) для вучняў Х-ХІ класаў. Па завяршэнні засваення адукацыйнай праграмы прафесійнай падрыхтоўкі рабочых (служачых) пры паспяховай здачы кваліфікацыйнага экзамену выдаецца пасведчанне ўстаноўленага ўзору аб прысваенні кваліфікацыйнага разраду (класа, катэгорыі) па прафесіі.
8. Для аказання дапамогі сем’ям у навучанні і выхаванні могуць адкрывацца групы падоўжанага дня для навучэнцаў І-ІХ класаў.
9. Прыём (залічэнне) асоб ва ўстанову для атрымання агульнай базавай адукацыі ажыццяўляецца па дасягненні гэтымі асобамі
на пачатак навучальнага года ўзросту шасці гадоў або па жаданні аднаго
з законных прадстаўнікоў непаўналетняй асобы з больш позняга ўзросту.
10. Па заяве аднаго з законных прадстаўнікоў непаўналетняй асобы пры наяўнасці рашэння педагагічнага савета дапускаецца прыём (залічэнне) у I клас асобы, якой шэсць гадоў спаўняецца ў бягучым каляндарным годзе.
11. Парадак правядзення бягучай, прамежкавай і выніковай атэстацыі пры рэалізацыі адукацыйнай праграмы пачатковай адукацыі, адукацыйнай праграмы базавай і сярэдняй адукацыі па вучэбных прадметах, модулях вучэбнага плана ўстановы ажыццяўляецца
ў адпаведнасці з заканадаўствам.
12. Установа ажыццяўляе ліцэнзуемыя віды адукацыйнай дзейнасці ў адпаведнасці з заканадаўствам.

ГЛАВА 4

ПАРАДАК КІРАВАННЯ ЎСТАНОВАЙ АДУКАЦЫІ,

СТРУКТУРА І ПАРАДАК ФАРМІРАВАННЯ ОРГАНАЎ

КІРАВАННЯ І САМАКІРАВАНННЯ

1. Кіраванне ўстановай ажыццяўляецца ў адпаведнасці з заканадаўствам, сапраўдным Статутам і будуецца на спалучэнні прынцыпаў адзінаначалля і самакіравання.

Непасрэднае кіраўніцтва ўстановай ажыццяўляе дырэктар, які назначаецца на пасаду і вызваляецца з пасады ў парадку, устаноўленым Кодэксам Рэспублікі Беларусь аб адукацыі і іншымі заканадаўчымі актамі.

1. Дырэктар установы:

29.1. дзейнічае ад імя ўстановы без даверанасці і нясе адказнасць за вынікі сваёй дзейнасці;

29.2. выдае загады, зацвярджае структуру і штатны расклад установы, заключае дагаворы, выдае даверанасці, адкрывае рахункі ў банках у межах сваіх паўнамоцтваў;

29.3. ажыццяўляе прыём і звальненне работнікаў, зацвярджае службовыя (рабочыя) інструкцыі;

29.4. ажыццяўляе іншыя паўнамоцтвы, устаноўленыя заканадаўствам.

1. Дырэктар установы ў дзейнасці па кіраванні ўзаемадзейнічае з органамі самакіравання ўстановы.
2. Асноўным органам самакіравання ва ўстанове з’яўляецца педагагічны савет. Непасрэднае кіраўніцтва дзейнасцю ажыццяўляе старшыня педагагічнага савета, якім з’яўляецца дырэктар установы.
3. У склад педагагічнага савета ўваходзяць усе педагагічныя работнікі ўстановы. Педагагічны савет выбірае са свайго складу сакратара тэрмінам на адзін год. На пасяджэнні педагагічнага савета могуць запрашацца прадстаўнікі дзяржаўных арганізацый і грамадскіх аб’яднанняў, законныя прадстаўнікі вучняў і іншыя зацікаўленыя асобы. Асобы, якія запрошаны на пасяджэнне, маюць права голасу.

Ва ўстанове функцыянуюць апякунскі савет, вучнёўскі савет.

1. У склад апякунскага савета ўваходзяць законныя прадстаўнікі вучняў, педагагічныя работнікі. Рашэнне аб уключэнні ў склад апякунскага савета прымаецца агульным сходам апякунскага савета.

Вышэйшым органам кіравання апякунскім саветам з’яўляецца агульны сход. Узначальвае агульны сход апякунскага савета старшыня апякунскага савета, які выбіраецца на тры гады.

Апякунскі савет выбірае са свайго складу сакратара. Апякунскі савет узаемадзейнічае з дырэктарам установы, іншымі органамі самакіравання па пытаннях функцыянавання і развіцця ўстановы.

Рашэнні прымаюцца простай большасцю галасоў прысутных членаў апякунскага савета.

1. Вучнёўскі савет з’яўляецца выбарчым органам вучнёўскага самакіравання. Вучнёўскі савет фарміруецца на выбарчай аснове тэрмінам на адзін год. У склад вучнёўскага савета ўваходзяць вучні
VII-XI класаў шляхам дэлегавання па адным прадстаўніку ад класа.

Дзейнасць вучнёўскага самакіравання кантралюецца непасрэдна намеснікам дырэктара ўстановы па выхаваўчай рабоце.

Склад вучнёўскага савета выбіраецца і зацвярджаецца на канферэнцыі вучняў. Вучнёўскі савет самастойна вызначае сваю структуру, выбірае са свайго складу органы кіравання.

1. Дзеючыя ва ўстанове органы самакіравання ажыццяўляюць сваю дзейнасць у адпаведнасці з заканадаўствам.

ГЛАВА 5

КРЫНІЦЫ І ПАРАДАК ФАРМІРАВАННЯ МАЁМАСЦІ ЎСТАНОВЫ

1. Крыніцамі фарміравання маёмасці і фінансавання з’яўляюцца:

сродкі раённага бюджэту;

маёмасць, якая перададзена ўстанове заснавальнікам;

сродкі, атрыманыя ад дзейнасці, якая прыносіць прыбытак;

бязвыплатная (спонсарская) дапамога юрыдычных асоб, індывідуальных прадпрымальнікаў;

іншыя крыніцы, не забароненыя заканадаўствам.

1. Установа можа ажыццяўляць прадпрымальніцкую дзейнасць толькі ў выпадку, калі гэта дзейнасць неабходна для статутных мэт, дзеля якіх яна створана, адпавядае гэтым мэтам і адказвае прадмету
яе дзейнасці, або ў выпадку, калі яна неабходна для выканання задач, прадугледжаных сапраўдным Статутам, адпавядае гэтым задачам
і адпавядае прадмету дзейнасці ўстановы.

ГЛАВА 6

ЗАКЛЮЧНЫЯ ПАЛАЖЭННІ

1. Рэарганізацыя і ліквідацыя ўстановы ажыццяўляецца ў парадку, устаноўленым заканадаўствам.
2. Змяненні і дапаўненні ў Статут установы ўносяцца ў адпаведнасці з заканадаўствам.